FI Euroopan unionin virallinen lehti L 328/33

NEUVOSTON ASETUS (EU) N:o 1210/2014,

annettu 16 päivänä lokakuuta 2014,

Euroopan yhteisön ja Guinea-Bissaun tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan mukaisten kalastusmahdollisuuksien jakamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1) Neuvosto hyväksyi 17 päivänä maaliskuuta 2008 asetuksella (EY) N:o 241/2008 (1) Euroopan yhteisön ja Guinea-Bissaun tasavallan välisen kalastuskumppanuussopimuksen, jäljempänä ’sopimus’, tekemisen.

(2) Sopimukseen liittyvä uusi pöytäkirja, jäljempänä ’pöytäkirja’, parafoitiin 10 päivänä helmikuuta 2012. Pöytäkirjalla myönnetään unionin aluksille kalastusmahdollisuuksia Guinea-Bissaun tasavallan suvereniteettiin tai lainkäyttövaltaan kalastuksen osalta kuuluvilla vesillä.

(3) Neuvosto hyväksyi 16 päivänä lokakuuta 2014 päätöksen 2014/782/EU (2) pöytäkirjan allekirjoittamisesta ja väliaikaisesta soveltamisesta.

(4) On tarpeen määritellä jäsenvaltioiden kalastusmahdollisuuksien jakomenetelmä pöytäkirjan soveltamiskaudeksi.

(5) Jos ilmenee, että pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa tästä asianomaisille jäsenvaltioille neuvoston asetuksen (EY) N:o 1006/2008 (3) mukaisesti. Jos asianomainen jäsenvaltio ei vastaa neuvoston asettaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti asianomaisena aikana. Tämä määräaika olisi asetettava.

(6) Jotta voidaan varmistaa unionin alusten kalastustoiminnan jatkuvuus, pöytäkirjassa määrätään, että osapuolet soveltavat sitä väliaikaisesti sen allekirjoituspäivästä. Tätä asetusta olisi siten sovellettava pöytäkirjan allekirjoituspäivästä,

ON HYVÄKSYNYT TÄMÄN PÄÄTÖKSEN:

1 artikla

1. Euroopan yhteisön ja Guinea-Bissaun tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyssä pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavasti:

a) katkarapuja pyytävät pakastustroolarit: Espanja 2 500 brt Kreikka 140 brt Portugali 1 060 brt

b) kaloja ja pääjalkaisia pyytävät pakastustroolarit: Espanja 2 900 brt Italia 375 brt Kreikka 225 brt

c) nuottaa käyttävät tonnikalan pakastusalukset ja siima-alukset: Espanja 14 alusta Ranska 12 alusta Portugali 2 alusta

d) vapapyydyksiä käyttävät tonnikala-alukset: Espanja 9 alusta Ranska 3 alusta

2. Asetusta (EY) N:o 1006/2008 sovelletaan sen rajoittamatta sopimuksen soveltamista.

3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon jonkin toisen jäsenvaltion kalastuslupahakemukset.

4. Määräaika, jonka kuluessa jäsenvaltioiden on asetuksen (EY) N:o 1006/2008 10 artiklan 1 kohdassa säädetyin tavoin vahvistettava, että ne eivät käytä täysimääräisesti niille sopimuksen nojalla myönnettyjä kalastusmahdollisuuksia, asetetaan kymmeneksi työpäiväksi siitä päivästä lukien, jona komissio on antanut niille nämä tiedot.

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Sitä sovelletaan pöytäkirjan allekirjoituspäivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 16 päivänä lokakuuta 2014. Neuvoston puolesta Puheenjohtaja G. POLETTI

(1) Neuvoston asetus (EY) N:o 241/2008, annettu 17 päivänä maaliskuuta 2008, Euroopan yhteisön ja Guinea-Bissaun tasavallan välisen kalastuskumppanuussopimuksen tekemisestä (EUVL L 75, 18.3.2008, s. 49).

(2) Katso tämän virallisen lehden sivu 1.

(3) Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden pääsystä yhteisön vesille, asetusten (ETY) N:o 2847/93 ja (EY) 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).